CELEX: C2007/155/15
Language: bg
Date: 2007-07-07 00:00:00
Title: Дело C-169/07: Искане за преюдициално заключение, направено от Vervaltungsgerihtshof (Австрия) на 30 март 2007 г. — Hartlauer Handelsgeselleschaft mbH/Wiener Landesregierung und Oberösterreichische Landesregierung

7.7.2007   
            
            
               BG
            
            
               Официален вестник на Европейския съюз
            
            
               C 155/8
            
         Искане за преюдициално заключение, направено от Vervaltungsgerihtshof (Австрия) на 30 март 2007 г. — Hartlauer Handelsgeselleschaft mbH/Wiener Landesregierung und Oberösterreichische Landesregierung
   (Дело C-169/07)
   (2007/C 155/15)
   Език на производството: немски
   Препращаща юрисдикция
   Vervaltungsgerihtshof.
   Страни в главното производство
   
      Ищец: Hartlauer Handelsgeselleschaft mbH.
   
      Ответник: Wiener Landesregierung und Oberösterreichische Landesregierung
   Преюдициални въпроси
   
               1)
            
            
               Противоречи ли член 43 ЕО (във връзка с член 48 ЕО) на прилагането на национална правна уредба, според която е необходимо разрешение за създаването на частно лечебно заведение под формата на самостоятелна амбулатория за дентална медицина (дентална амбулатория) и според която това разрешение трябва да бъде отхвърлено, когато с оглед целта на заведението и услугите, които то ще предоставя, не съществува никаква нужда от планираната дентална амбулатория, имайки предвид предлаганите вече здравни услуги от лекари, сключили договор със здравноосигурителна каса, от заведения, сключили договор или собственост на здравноосигурителни каси, както и от лекари по дентална медицина, сключили договори със здравноосигурителна каса?
            
         
               2)
            
            
               Променя ли се с нещо отговорът на първия въпрос, ако при проверка на нуждата от лечебното заведение трябва да се вземат в предвид предоставените здравни услуги от публичните, частните в обществена полза амбулатории и от други лечебни заведения, сключили договор със здравноосигурителна каса?